OpenLLM-France/wikimedia huggingface dataset:
# Envinagrat

Envinagrat o confitat en vinagre és el procediment de conserva i adobament d'aliments marinats, és a dir submergits, en una solució de sal comuna i que fermenten espontàniament o amb l'ajut d'un microorganisme com pot ser Lactobacillus plantarum, que s'encarrega d'acidificar el medi, baixar el pH, cosa que perllonga el període de conservació de l'aliment. La característica que permet la conservació és el medi àcid del vinagre el qual té un pH menor que 4,6 i és suficient per matar la major part dels bacteris. L'envinagrat permet conservar els aliments durant mesos. S'acostuma a afegir a aquest tipus de marinada herbes aromàtiques i substàncies antimicrobianes, com són la mostassa, all, canyella o clau d'espècia. També s'anomena 'envinagrat', en sentit estricte, al procés de sotmetre a l'acció del vinagre els aliments vegetals.

## Procediment

Si l'aliment que es vol envinagrar té prou humitat, es pot fer un envinagrat en salmorra afegint la quantitat suficient de sal. Per exemple, el sauerkraut i el kimchi coreà, tots dos es fan afegint-hi sal que deshidrata parcialment el producte. El procés de fermentació natural a temperatura ambient requereix l'acció de bacteris de l'àcid làctic i un medi àcid. Altres envinagrats es fan per immersió directa de l'aliment en vinagre. El gust dels aliments envinagrats depèn en part de la dominància d'uns microorganismes enfront dels altres. La tècnica d'envinagrat es fa servir habitualment per a preparar verdures, cuites o crues cogombrets, cebes, pastanaga, naps, gingebre, col i pebrots. En alguns casos s'hi afegeix sucre i altres condiments. També es poden conservar fruites.
L'escabetx és un tipus d'envinagrat.

### En la cuina

En la gastronomia xinesa els envinagrats més habituals són amb els raves, baicai. En la gastronomia japonesa els envinagrats reben el nom de tsukemono i són molt variats per exemple amb el rave daicon, ume naps. En la gastronomia coreana el més conegut és el kimchi que és un envinagrat de col xinesa i altres verdures. A l'Índia i Paquistan els envinagrats més freqüents són amb mango, pebrot verd, llimones i molts altres aliments incloent-hi l'arrel de lotus
A Europa els envinagrats són típics, entre molts altres països, de Turquia que inclouen l'elaboració amb el meló armeni i ametlles verdes. A Espanya s'envinagren sovint les olives, tàperes, alls, coliflors, etc. A Rússia i Romania s'envinagren també bolets. Al nord d'Europa són típics els arengs envinagrats i salats. Al Regne Unit cebes i ous envinagrats es venen als pubs. A Itàlia el plat anomenat giardiniera es fa amb envinagrats de cebes, pastanagues, api i coliflor.

## Referències

* ↑ «Minnesota Department of Agriculture "Pickle Bill" Fact Sheet». Arxivat de l'original el 2007-04-18. [Consulta: 12 febrer 2011].
* ↑ «Antimicrobial Effects of Mustard Flour and Acetic Acid». Arxivat de l'original el 2013-08-01. [Consulta: 12 febrer 2011].
* ↑ McGee 2004, p. 291-296
# Pla de Cunco

El Pla de Cunco és una plana de muntanya del terme municipal de Tremp, dins de l'antic terme ribagorçà d'Espluga de Serra, al Pallars Jussà.
Està situada en el sector nord-occidental del terme municipal, a tocar del terme amb Sopeira. És al nord de l'antic poble de Llastarri, al nord-est de Sopeira. Al seu extrem de ponent hi ha la Roca de Cunco, per on passa el termenal entre aquests dos municipis i, per tant, la línia administrativa que separa l'Aragó de Catalunya.
És a l'esquerra del barranc del Canarill, en el que havia estat límit del poble de Casterner de les Olles, que queda al nord-oest del Pla del Cunco.

## Enllaços externs

* Institut Cartogràfic de Catalunya
# Cas Modinos contra Xipre

El cas Modinos contra Xipre, 16 EHRR 485, (25 de març de 1993) és una sentència del Tribunal Europeu de Drets Humans en relació a l'article 8 del Conveni Europeu de Drets Humans.

## Cas

El cas va ser iniciat per Alexandros Modinos, un activista dels drets dels homosexuals que havia fundat el Apeleftherotiko Kinima Omofilofilon Kiprou (AKOK) o, "Moviment Xipriota d'Alliberament Homosexual", en 1987. En aquest moment, Modinos estava involucrat en una relació sexual amb un altre home adult i afirmava patir una gran tensió, aprensió i temor a ser processat en virtut de l'article 171 del Codi Penal de Xipre, que penalitzava certs actes homosexuals com la sodomia que diu;
| « | Tota persona que: a) tingui coneixement carnal d'una persona en contra de l'ordre natural, o b) permeti que un home tingui coneixement carnal d'ell en contra de l'ordre natural és culpable d'un delicte greu i podrà ser condemnat a una pena de presó de cinc anys. | » |
El fundador i president del Moviment Xipriota d'Alliberament Homosexual va presentar un recurs a la Comissió Europea de Drets Humans el 25 de març de 1989 i, poc més d'un any, el va admetre a tràmit el 6 de desembre de 1990. La Comissió va intentar arribar en un acord amistós amb el demandant sense èxit. El 3 de desembre de 1991 va aprovar un informe que establia els fets i va concloure per unanimitat que va haver infracció de l'article 8 del Conveni i va remetre el cas al Tribunal.

## Judici

El tribunal va dictaminar per 8 vots contra un que l'existència d'una prohibició afectava de manera contínua i directa a la vida privada del demandant, per la qual cosa hi havia una interferència amb el seu dret al respecte de la vida privada. Atès que el Govern es va limitar a al·legar que no hi havia cap interferència i no va tractar d'argumentar que existia una justificació en virtut del paràgraf 2 de l'article 8 per a les disposicions jurídiques impugnades, el Tribunal no va considerar que, en vista del fet esmentat i tenint en compte la seva sentència en Dudgeon contra Regne Unit i Norris contra Irlanda, fora necessari tornar a examinar la qüestió.

## Referències

* ↑ Dudgeon contra Regne Unit, 45 (Tribunal Europeu de Drets Humans 1981-10-22). Text
* 1 2 Modinos contra Xipre, 7/1992/352/426 (Tribunal Europeu de Drets Humans 1993-04-22). Text, ECLI:CE:ECHR:1993:0422JUD001507089
# Zalivnoi (Volgograd)

* Per a altres significats, vegeu «Zalivnoi».
Zalivnoi (en rus: Заливной) és un poble (un possiólok) de l'óblast de Volgograd, a Rússia, segons el cens del 2010 tenia 155 habitants. Pertany al districte municipal de Pal·làssovka.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Perr Schuurs

Perr Schuurs (nascut el 26 de novembre de 1999) és un futbolista professional neerlandès que juga com a defensa central pel Torino FC.

## Estadístiques

    A de 18 de juny de 2019
Partits i gols per club, temporada i competició :
| Club | Temporada | Lliga | Lliga | Lliga | KNVB Beker | KNVB Beker | Europa | Europa | Altres | Altres | Total | Total |
| Club | Temporada | Divisió | Partits | Gols | Partits | Gols | Partits | Gols | Partits | Gols | Partits | Gols |
| Fortuna Sittard | 2016–17 | Eerste Divisie | 24 | 2 | 0 | 0 | – | – | 0 | 0 | 24 | 2 |
| Fortuna Sittard | 2017–18 | Eerste Divisie | 17 | 5 | 3 | 0 | – | – | 0 | 0 | 20 | 5 |
| Fortuna Sittard | 2017–18 (cedit) | Eerste Divisie | 16 | 3 | 0 | 0 | – | – | 0 | 0 | 16 | 3 |
| Fortuna Sittard | Total | Total | 57 | 10 | 3 | 0 | 0 | 0 | 0 | 0 | 60 | 10 |
| Jong Ajax | 2018–19 | Eerste Divisie | 29 | 4 | – | – | – | – | 0 | 0 | 29 | 4 |
| AFC Ajax | 2018–19 | Eredivisie | 1 | 0 | 3 | 1 | 0 | 0 | 0 | 0 | 4 | 1 |
| Total | Total | Total | 87 | 14 | 6 | 1 | 0 | 0 | 0 | 0 | 93 | 15 |

## Referències

* ↑ «Perr Schuurs » Club matches». [Consulta: 26 setembre 2018].
* ↑ «P. Schuurs». Soccerway. Perform Group. [Consulta: 13 maig 2018].
# Metacomet

Metacomet o Metacom (fl. 1656-1676) fou el satxem (cap) dels wampanoag. Fill de Massassoit i germà de Wamsutta, el va succeir el 1662. El 1671 va signar el tractat de Taunton com a mostra de bona voluntat amb els blancs. Però s'alià amb els narragansett, nipmuc i pennacook, i declarà la Guerra del Rei Felip del 1675, amb 12.000 indis que atacaren 50 dels 90 establiments blancs. En destruïren 9 i mataren mil colons, però acabà amb la derrota quan setjaren Swansea i el virtual extermini de la tribu. King Philipp fou fet presoner i executat el 12 d'agost del 1676, el seu cap fou exposat en una pica i la seva dona i fills, venuts com esclaus a les Antilles.
# Psi-1 d'Aquari b

Psi-1 Aquarii b o 91 Aquarii b és un planeta extrasolar que orbita l'estrella gegant Psi1 Aquarii o 91 Aquarii. És un planeta superjovià que orbita a prop de l'estrella en una òrbita molt circular.

## Referències

* Mitchell D., Frink S., Quirrenbach A., Fischer D., Marcy G. & Butler P. «Four Substellar Companions Found Around Nearby K Giant Stars». AAS, 2003. Arxivat de l'original el 2007-05-31 [Consulta: 22 juny 2007].

## Vegeu

* HD 59686 b
* q¹ Eridani b

## Enllaços externs

* La Enciclopèdia dels Planetes Extrasolars: HD 219449 b(anglès)
* Visions Extrasolars: 91 Aquarii b(anglès)
* 1 2 Sabine Reffert «Precise radial velocities of giant stars. V. A brown dwarf and a planet orbiting the K giant stars {tau} Geminorum and 91 Aquarii» (en anglès). Astronomy and Astrophysics, 2013, pàg. 87–87. DOI: 10.1051/0004-6361/201321714.
* 1 2 3 Sabine Reffert «Precise radial velocities of giant stars. V. A brown dwarf and a planet orbiting the K giant stars {tau} Geminorum and 91 Aquarii» (en anglès). Astronomy and Astrophysics, 2013, pàg. 87–87. DOI: 10.1051/0004-6361/201321714.
* ↑ Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
# Erínome (satèl·lit)

Erínome (del grec Ερινομη) o Júpiter XXV és un satèl·lit natural retrògrad irregular del planeta Júpiter. Fou descobert l'any 2000 per un equip de la Universitat de Hawaii liderat per Scott Sheppard i rebé la designació provisional de S/2000 J 4.

## Característiques

Caldona té un diàmetre d'uns 3,2 quilòmetres, i orbita Júpiter a una distància mitjana de 22,986 milions de km en 711,965 dies, a una inclinació de 164 º a l'eclíptica (162° a l'equador de Júpiter), en una direcció retrògrada i amb una excentricitat de 0,3678.
Pertany al grup de Carme, compost pels satèl·lits irregulars retrògrads de Júpiter en òrbites entre els 23 i 24 milions de km i en una inclinació d'uns 165 °.

## Denominació

El satèl·lit deu el seu nom al personatge de la mitologia grega Erínome, filla de Celes que s'enamorà de Zeus amb la intervenció d'Afrodita.
Rebé el nom definitiu de Erínome el 22 d'octubre de 2002. Anteriorment havia tingut la designació provisional de S/2000 J 4, ique indica que fou el quart satèl·lit fotografiat per primera vegada l'any 2000.

## Vegeu també

* Júpiter
* Satèl·lits de Júpiter

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ «Planet and Satellite Names and Discoverers». USGS Astrogeology Research Program - Gazetteer of Planetary Nomenclature, 08-01-2008.(anglès)
* ↑ Green, D. W. E «Satellites of Jupiter». 7998, 2, 22-10-2002.(anglès)
# Pere I de Castellbò

Pere I de l'Alt Urgell o d'Urgell, més tard Pere I de Castellbò fou vescomte d'Urgell, que durant el seu govern va prendre el títol de vescomte de Castellbò. Va succeir al seu pare Ramon II d'Urgell el 1114.

## Biografia

Fill del vescomte Ramon I de l'Alt Urgell i d'Ermessenda.
Pere I fou el primer a titular-se vescomte de Castellbò el 1126 després de l'enllaç amb Sibil·la, hereva del vescomtat de Cerdanya. Va pledejar amb el Bisbe d'Urgell i l'arbitri del Bisbe d'Elna li fou desfavorable (1171).
El 1126 és casà amb l'hereva del vescomtat de Cerdanya, Sibil·la, unint els feus del vescomtat d'Urgell i els de el vescomtat de Cerdanya i de Conflent i els castells de Sant Martí, Queralt i Miralles, pels quals el 1134 prestà vassallatge al comte de Barcelona i de Cerdanya Ramon Berenguer IV. Des de llavors porta el nom de Pere I de Castellbò.
Més tard es va casar amb Arnaua, vídua de Bertran de Tarascó, filla d'Arnau de Caboet, i hereva del senyoriu dels Caboet, les valls de Cabó, Sant Joan i d'Andorra (com a feu del bisbe d'Urgell), tot i l'oposició del bisbe d'Urgell i amb el vistiplau del comte Ermengol VII que va donar els feus del Caboet al fill de Pere I i Arnaua, Arnau, negant-se a reconèixer el millor dret de Bertran (fill del primer matrimoni d'Arnaua, que per sort pels Castellbò va morir solter el 1199).
Fou besnet de Guillem d'Urgell, amb la vescomtessa Sibil·la de Cerdanya, i de l'aparició al sud del comtat d'Urgell d'un nou vescomte, titular del Baix Urgell (després dit d'Àger), que els primitius vescomtes urgellencs adoptaren la denominació de Castellbò, després d'haver emprat la de vescomtes de l'Alt Urgell (vescomtat d'Urgell). Pere adquirí el 1135, en virtut d'una sentència arbitral d'Ermengol VI d'Urgell, l'important lloc de Ciutat (l'actual Castellciutat) amb el permís de bastir-hi una fortalesa. Fou succeït per Ramon II de Castellbò (1150-85); pel matrimoni (1185) del fill d'aquest, el vescomte Arnau I de Castellbò (1185-1226) amb Arnalda de Caboet, fou incorporat al vescomtat el patrimoni d'aquesta família: les valls de Cabó i de Sant Joan i els drets sobre la vall d'Andorra en qualitat de feudataris de l'església d'Urgell.
El 1135 obtingué d'Ermengol VI, comte d'Urgell, la cessió del castell de Ciutat, que li disputaven els bisbes d'Urgell. Morí després d'haver fet un viatge de devoció a Terra Santa, i fou succeït pel seu fill el vescomte Ramon II.

### Fills

Arnau, fill i successor de Pere I i d'Arnaua que va fer bastir castells i va despertar les suspicàcies del comte i del Bisbe d'Urgell. Arnau va intentar oposar-se a ambdós però el rei Alfons el va obligar a sotmetre's i a reconèixer al comte Ermengol la sobirania feudal per Castellbò, La Roca d'Aguilar i altres castells. Arnau va simpatitzar amb els albigesos o càtars. Per congraciar-se amb el bisbe d'Urgell, que li tirava en cara les seves simpaties, li va cedir el castell de Masferrer i el va reconèixer com a successor per les terres del Caboet i per Andorra si moria sense fills.

## Referències

* 1 2 3 4 «Vescomtat de Castellbò i els seus vescomtes». [Consulta: 24 gener 2019].
* 1 2 3 4 «Pere I de Castellbò». [Consulta: 24 gener 2019].
# Zell (Lucerna)

Zell és un municipi del cantó de Lucerna (Suïssa), situat al districte de Willisau.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Pla E

El Pla Espanyol per a l'Estímul de l'Economia i l'Ocupació (oficialment i en castellà, Plan Español para el Estímulo de la Economía y el Empleo) o, en la seva forma abreujada, Pla E (Plan E), va ser un conjunt de més d'un centenar de mesures de política econòmica plantejades pel Govern de José Luis Rodríguez Zapatero el gener de 2009 i desenvolupades al llarg de la IX legislatura. El seu objectiu va ser impulsar l'activitat econòmica del país, mobilitzant grans quantitats de diners públics per fer front a la crisi econòmica originada després de la bombolla immobiliària i financera global en 2007.
El Pla I constava de quatre eixos d'actuació principals: mesures de suport a empreses i famílies; de foment de l'ocupació; mesures financeres i pressupostàries; i, finalment, mesures de modernització de l'economia.
La primera part del pla I va injectar 7.836 milions d'euros, i la segona fins a 5000 més. Aquests fons van ser repartits entre les diferents administracions, sent els ajuntaments les institucions que decidien en quines obres públiques s'invertiria aquests diners. A aquestes actuacions van seguir unes altres, que en total van elevar el muntant del Pla E a més de 50.000 milions d'euros.
Davant la continuïtat de la crisi i l'augment de l'atur, aquest pla va ser perllongat amb el nom de Pla d'Economia Sostenible (Fons estatal per a l'ocupació i la sostenibilitat local). Les mesures del pla no van arribar a reactivar l'economia tant com es pretenia, encara que és difícil valorar quina hagués estat la seva evolució de no haver-se aplicat el Pla.
Partides de despesa pública com el Pla i altres similars van contribuir al fet que el deute de l'estat creixés de manera exponencial en un període molt curt de temps (unit a la reducció d'ingressos de l'Estat), la qual cosa va ser el detonant de la crisi de deute sobirà que va sofrir Espanya posteriorment.

## Referències

* ↑ «Zapatero presenta en Internet su 'Plan E' contra la crisis y apela a "esfuerzos y sacrificios de todos"» (en castellà). Rrhhdigital.com.
* ↑ «El Gobierno pone en marcha el 'segundo Plan E' para crear 200.000 empleos "duraderos"» (en castellà). Público, 23-10-2009.
* ↑ «El Gobierno ha inyectado 50.000 millones con el Plan E, el 2% del PIB» (en castellà). Público, 06-05-2009.

## Enllaços externs

* Plan E Arxivat 2010-01-23 a Wayback Machine., pàgina oficial (fora de servei).
# Pròtom

Pròtom o protomé (en grec antic: προτομή, protomé, «part anterior», «bust») és la representació en alt relleu d'un animal real o imaginari, d'un monstre o d'una persona. Es representa el cap, el bust o el bust amb els membres anteriors.
Va ser emprada com a motiu decoratiu o de suport d'elements arquitectònics ja en l'antiguitat clàssica. D'exemples n'hi ha a mènsules, cornises, frontons, obres d'orfebreria, monedes, ceràmiques, etc.
El terme va ser introduït en la terminologia de l'art al segle xix.

## Referències

* ↑ Treccani, vocabulari en línia, veu protome (italià)
# Hala Hameed

Hala Hameed (nascuda el 6 de novembre de 1963) és una política i diplomàtica maldiviana que actualment és representant de les Maldives a l'Oficina de les Nacions Unides a Ginebra (UNOG) des de gener de 2016.
Filla d'Abdulla Hameed, va ser educada a la Universitat Americana de Beirut, a la Universitat del Pacífic Sud (BA, 1989) i a la Universitat d'East Anglia (MPhil, 1993; PhD, 2004). El seu doctorat es titulava «Comprensió de les relacions de gènere i dins de la llar: un estudi de cas de l'atol de Shaviyani, Maldives». Va exercir de Ministra de l'Estat per a la Salut i el Gènere de desembre de 2013 a juliol de 2014, i Ministra de l'Estat per a la Llei i el Gènere de juliol de 2014 a agost de 2015.
És neboda d'Abdulla Yameen i Maumoon Abdul Gayoom.

## Referències

* ↑ Naafiz, Ali. «Maldives names new representative to Geneva» (en anglès). Haveeru Daily, 22-12-2015. Arxivat de l'original el 2016-01-20. [Consulta: 1r novembre 2019].
* ↑ «Dr. Hala Hameed presents her Credentials, as Permanent Representative of Maldives, to the Director-General of the United Nations Office at Geneva» (en anglès). Ambaixada de les Maldives a Londres, 13-01-2016. Arxivat de l'original el 2019-11-01. [Consulta: 1r novembre 2019].
* ↑ «Hala Hameed appointed Minister of State for Health and Gender» (en anglès). Sun.mv.
* ↑ «Dr. Hala Hameed presents her Credentials, as Permanent Representative of Maldives, to the Director-General of the United Nations Office at Geneva» (en anglès). Maldives High Commission London. Arxivat de l'original el 2019-11-01. [Consulta: 1r novembre 2019].
* ↑ «Hala Hameed demoted to Additional Secretary at Foreign Ministry» (en anglès). Raajjé.mv. Arxivat de l'original el 2016-04-25. [Consulta: 1r novembre 2019].

## Vegeu també

* Dones a les Maldives
# Erépia

Erépia (en francès Hérépian) és un municipi occità del Llenguadoc, a la regió d'Occitània, al departament de l'Erau.

## Fills il·lustres

* Eliane-Elise Martel (1909-1997), violinista.

## Referències

* ↑ Topònims occitans de l'Erau
# Plaça d'Espanya

«Plaça d'Espanya» té aquests significats:
* Plaça d'Espanya (Alacant) a Alacant
* Plaça d'Espanya (Alcoi) a Alcoi
* Plaça d'Espanya (Barcelona), plaça circular al peu de Montjuïc.
* Plaça d'Espanya (Girona) a Girona
* Plaça d'Espanya (Lleida) a Lleida
* Plaça d'Espanya (Mataró) a Mataró
* Plaça d'Espanya (Molins de Rei) a Molins de Rei
* Plaça d'Espanya (Olot) a Olot
* Plaça d'Espanya (Palma) centre neuràlgic de les comunicacions a la capital mallorquina
* Plaça d'Espanya (Sabadell) a Sabadell
* Plaça d'Espanya (la Seu d'Urgell)
* Plaça d'Espanya (València), plaça al sud-oest de València, dins del districte d'Extramurs
* Plaça d'Espanya (Xirivella) a Xirivella
* Plaça d'Espanya (Madrid) a Madrid
* Plaça d'Espanya (Sevilla) a Sevilla
* Plaça d'Espanya (Roma) a Roma
* Plaça d'Espanya (Llucmajor) centre de la vila de Llucmajor (Mallorca).
# Catocala ariana

Catocala ariana és una espècie de papallona nocturna de la subfamília Erebinae i la família Erebidae. Es troba a l'Afganistan.

## Referències

* ↑ «Funetː Catocala ariana». Arxivat de l'original el 2019-07-20. [Consulta: 20 març 2016].
# Zellenberg

Zellenberg (en alsacià Zàllebàri) és un municipi francès, situat a la regió del Gran Est, al departament de l'Alt Rin. L'any 2006 tenia 397 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 304 | 311 | 327 | 354 | 343 | 391 |

## Administració

Llista d'alcaldes :
| Període | Identitat | Partit |
| 2001-2008 | Hermine Monetti | |
| 2008- | Jean-Marie Lechleiter | |
# Pròtom d'Osuna

La Pròtoma ibera de moltó d'Osuna és una pròtoma en un carreu de calcària que data del 300 aC-101 aC, que representa un moltó, i va ser esculpida pel poble turdetà, la troballa se'n va produir a la localitat d'Osuna, província de Sevilla (Andalusia), al jaciment arqueològic de l'antiga ciutat ibèrica d'Urso.

## Simbologia

Es tracta d'un carreu en alt relleu que representava un moltó, que en l'època ibera s'associava a ritus sobre la fecunditat.

## Característiques

* Forma: pròtoma de moltó.
* Material: calcària.
* Context: edat del ferro II.
* Estil: ibèric.
* Tècnica: alt relleu.
* Altura: 56,5 cm.
* Amplària: 59 cm.
* Grossor: 39,5 cm.

## Conservació

La peça s'exposa de manera permanent al Museu Arqueològic Nacional de Madrid amb el nombre d'inventari 38423.

## Referències i bibliografia

* 1 2 3 http://ceres.mcu.es/pages/Main Ficha Técnica del Prótomo ibero de carnero de Osuna de la Web del Museo Arqueológico Nacional de Madrid, (Consultada el 15-05-2011)
* CHAPA, T., "L'escultura zoomorfa ibèrica en pedra", Madrid 1980, pàg. 633-636.
* ENGEL, A. i PARIS, P., "Une fortesse ibérique à Osuna (Fouilles de 1903)", a Nouvelles Archives des Missions Scientifiques et Littéraires XIII, 1904, pàg. 357-487.
# Haštira

Haštira era una ciutat hitita propera a Nerik que cap a l'any 1400 aC va ser conquerida pels kashka.
Hattusilis, rei de Nerik (després Hattusilis III) la va reconquerir en el primer terç del segle xiii aC. El seu nom significa 'l'estrella' en una llengua anatòlica.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 211. ISBN 8446022532.
# Placidochromis subocularis

Placidochromis subocularis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 16,2 cm de longitud total.

## Distribució geogràfica

Es troba al llac Malawi (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.